# Aurignacin kulttuuri

### Wikipedia

Aurignacin kulttuuri n. 42 000 - 30 000 vuotta sitten oli nykyihmisen luoma kivikautinen kulttuuri varsinkin Euroopassa ja Lounais-Aasiassa viime jääkaudella jäättömillä alueilla. Kulttuuria saattoi olla Pyreneiden niemimaalla jo 42000-39000 radiohiilivuotta sitten, laajemmin Keski-Euroopassa 38000-36000 radiohiilivuotta sitten. Ihmiset elivät silloin mm. suurriistan metsästyksellä. Aurignacin kulttuuri on ensimmäinen nykyihmisen (Homo sapiens sapiens) Eurooppaan mukanaan tuoma kulttuuri. Aurignacin kulttuurille tyypillisiä olivat terämäiset piikiviesineet joita ei vanhemmissa kulttuureissa ole havaittu. Työkaluvalikoima vakiintui. Aurignacin työkalut tunnistaa siitä, että ne olivat ydinkivestä iskettyjä säleitä, joiden reunat retusoitiin, ja joskus kavennettiin keskeltä. Luusta tehtiin neuloja ja naskaleita sekä helmiä. Keveitä luukärkisiä heittokeihäitä osattiin tehdä, samoin kuin kaapimia, koristeltuja veitsiä ja kairamaisia työkaluja. Keihäslinkoa eli atlatlia ei tunnettu, ei myöskään jousta ja nuolta. Yksilöllisesti räätälöidyt vaatteet kehittyivät tällä kaudella. Ensimmäinen luolataide oli Aurignacin ihmisten luoma. Kaupankäyntiä harjoitettiin laajoilla alueilla ja Euroopan asutus oli luultavasti liikkuvaa ja harvaa. Aurignacin kulttuuri ulottui paikoittaisena Espanjasta Ukrainaan ja Etelä-Euroopasta Keski-Eurooppaan Pohjois-Ranskan tasalle asti. Ilmasto oli Aurignacin aikoihin vaihteleva, mutta yleensä kylmä ja kuiva, Ranskassa aromainen.

## [muokkaa] Aurignacin kulttuurin kehitys

Kulttuuri on saanut nimensä Aurignacin luolasta joka sijaitsee Toulousessa, Ranskassa. Ranskan Dordognen maakuntaan, josta on tehty runsaasti luolalöytöjä, Aurignacin kulttuuri saapui 34000 vuotta sitten. Kaudella nykyihminen (oikeammin Cro-Magnonin ihminen) levittäytyi Etelä-Eurooppaan ja hiukan pohjoisemmaksi noin 30000 vs, aina Keski-Englantiin saakka. Laajimmillaan kulttuurin alue ulottui Lähi-Idästä Mesopotamiasta Mustallemerelle, ja Keski- ja Länsi-Eurooppaan lukuun ottamatta Karpaattien allasta, Balkania ja Skandinaviaa. Aurignacin kulttuuri laajeni Siperiaan asti. Asutuskeskittymiä oli mm. Tonavan yläjuoksulla Saksassa, Itävallassa, Moraviassa Slovakiassa ja Santanderin alueella Espanjassa. Dordognen laaksossa Les Eyzies-de-Tayacin lähellä ja Pyreneiden ympäristössä oli Aurignacin ihmisten asuinalueita.

##### [muokkaa] Esineistö

Kulttuuria luonnehtivat kölimäiset kaivertimet ja kaapimet, joiden raaka-aine oli tuotu kaukaa. Varhaisen Aurignacin luuesineissä (luisissa keihäänkärjissä) oli halkaistu kanta joka kehittyi ensin tasaiseksi ja myöhemmin viistoksi. Aurignacin kulttuurin aikaisia, noin 38000-20000 vs voivat olla myös Ukrainasta löydetyt 2-puoliset nuolenkärjet. Kärjet olivat kolmiomaisia, joiden kanta oli kaareva. Kärjet liittyivät ehkä Streletsin (engl. Streletskayan) kulttuuriin.

Nykyihmiset tekivät keihäänkärkiä luusta ja sarvesta. Työkalut olivat yleiskäyttöisiä ja Neandertalin ihmisen työkaluja kehittyneempiä. Hampaista, norsunluista ja simpukankuorista tehdyt korut olivat laajan kaupankäynnin vaihtotavaraa. Luuneuloilla ommeltiin yksilöllisesti muotoiltuja vaatteita. Norsunluuta ja luuta kaiverrettiin. Kivityökalut oli tehty ns säletekniikalla, ja terät olivat prismamaisia. Aurignacin kaudelta ei ole löydetty kiinteitä asuin- ja hautapaikkoja.

Aurignacin kulttuuri oli Cro-Magnonin ihmisen, nykyihmisen luoma varhainen myöhäispaleoliittinen kulttuuri. Aurignacin kulttuurin esineistössä on vain harvoja Neandertalin ihmisten käyttämien lajisia esineitä. Joillain alueilla ovat nykyihmiset ja edeltävät Neandertalin ihmiset saattaneet elää rinnakkain noin 30000-28000 vs, mutta joillakin alueilla Neandertalin ihmisten Moustierin kulttuuri näyttää äkkiä päättyneen mahdollisesti väkivaltaisesti, toisilla alueilla kulttuuri on päättynyt ehkä nykyihmisen kanssa risteytymisen takia.

##### [muokkaa] Luolataide

Aurignacin kulttuuria edelsi proto-aurignacvaihe noin 40000 vs. Joidenkin tutkijoiden mielestä tämä kulttuuri on Perigordin aikalainen. Kauden alussa tehtiin karkeita, mutta lopussa melko hyvin työstettyjä ja erikoistuneita työkaluja. Tällä kaudella oli piirrosmaista kaiverrettua ja maalattua luolataidetta ehkä jo 35000 vuotta sitten ja luisia ja savisia eläin- ja naisveistoksia. Varhaiset piirrokset esittävät esimerkiksi naisen häpyä. Myöhemminkin kivikauden taiteessa seksuaalisymboliikka oli yleistä. Aikaisemmin luultiin Aurignacin kulttuurin tuottaneen vain yksinkertaista taidetta, mutta Kaakkois-Ranskasta 1994 tehdyt 33000 vuoden tapaiset Chauvetin luolan maalausten löydöt muuttivat käsityksiä varhaisen luolataiteen kehityksestä. Kehittynyttä luolataidetta tehtiin jo varhain. Aurignacin kulttuurin myöhäistä vaihetta kutsutaan nimellä Aurignac V (n 21500-20500 vs), ja se oli ehkä Solutren kulttuurin esivaihe.

## [muokkaa] Aurignacin kulttuurin vaiheet

Aurignac-kulttuuri vallitsi jääkaudella lämpimien Hengelo- ja Denekamp-interstadiaalien aikaan. Näiden välillä oli kylmä interglasiaalivaihe. Lämmin ilmasto helpotti ihmisen levittäytymistä laajalle alueelle.

Hiili-14-ajoituksia.

- Hengelo-interstadiaali (lämmin kausi) 45400-43200 GISP2-vuotta sitten eli 42800-40300 radiohiilivuotta sitten
- Bohunice (Tsekkoslovakia) 44500-40500 GISP2-vuotta sitten (41800-

37600 radiohiilivuotta sitten)

- Szeletien 42500-37500 (40000-34700 radiohiilivuotta sitten)
- Chatelperron -34500 (31500 radiohiilivuotta sitten)
- Aurignac 39000-32000 GISP2-vuotta sitten 36000-29000 radiohiilivuotta sitten
- Bohunicen löytöjä Les Cottesin aikana 38400-36200 vuotta sitten eli35600-33800 radiohiilivuotta sitten.
- Aurignac 0 37000-36000 GISP2-vuotta sitten 34000-33000 radiohiilivuotta sitten
- Aurignac I 36000-34800 vuotta sitten 33000-32000
- Aurignac II 34800-33700 vuotta sitten 32000-30600
- Aurignacin päättövaihe 30000-28000 BP
- Aurignac IIIa 33700-33000 vuotta eli 30600-30000 radiohiilivuotta sitten
- Aurignac IIIb 33000-32400 GISP2-vuotta 30000-29500 radiohiilivuotta sitten
- Aurignac IVa 32500-31600 vuotta sitten eli 29400-28600 radiohiilivuotta sitten
- Epi-Aurignac 25000-20000 BP

## [muokkaa] Katso myös

- Kivikausi
- Jääkausi
- Myöhäispaleoliittinen
- Gravetten kulttuuri
- Solutren kulttuuri

## [muokkaa] Aiheesta muualla

- THE UPPER PALEOLITHIC REVOLUTION

Haettu osoitteesta http://fi.wikipedia.org../../../a/u/r/Aurignacin_kulttuuri.html

Luokka: Kivikauden kulttuurit

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Català
- Deutsch
- English
- Español
- Français
- Nederlands
- 日本語
- Polski
- Русский
- Slovenčina
- Svenska
- Українська